ભદ્ર પ્લાઝા ડેવલપમેન્ટ પ્રોજેકટ હેઠળ સત્તાવાળાઓએ પહેલાં માન્ય પાથરણાંવાળાઓ માટે પીળા રંગના પટ્ટા દોર્યા હતા. જોકે ૪.પ૦ ફૂટ બાદ પ.૦૦ ફૂટના પીળા રંગના પૈકી ‘સેવા’ સંસ્થા માટેના પીળા રંગના પટ્ટાનો રંગ ભુંસાઇ જતાં તંત્રે ફરીથી પટ્ટા દોરી આપ્યા હતા. તેમ છતાં આજે પણ એક પણ પાથરણાંવાળા તેમના નિયત સ્થાન પર બેસતા નથી. કોર્પોરેશન માન્ય પાથરણાંવાળાઓને નિયત સ્થાન પર બેસાડવામાં નિષ્ફળ નીવડયું છે. એક અંદાજ પ્રમાણે સમગ્ર વિસ્તારમાં ૧૪૦૦થી વધુ પાથરણાંવાળા છે. જેના કારણે તંત્રે ફકત ૮૪૪ પટ્ટા દોર્યા પછી પણ ટ્રાફિકની સમસ્યા યથાવત્ રહી હોઇ એએમટીએસ બસને ગાંધી રોડ પર દોડતી કરવા જેવા શાસકોના બજેટના ઠરાવ પાેથીમાંનાં રીંગણાં પુરવાર થઇ રહ્યાં છે.